ΟΔΗΓΙΑ 98/40/ΕΚ ΤΗΣ ΕΠΙΤΡΟΠΗΣ της 8ης Ιουνίου 1998 για την προσαρμογή στην τεχνική πρόοδο της οδηγίας 74/346/ΕΟΚ του Συμβουλίου σχετικά με τα κάτοπτρα οδήγησης των γεωργικών ή δασικών ελκυστήρων με τροχούς (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 74/346/ΕΟΚ του Συμβουλίου, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στα κάτοπτρα οδηγήσεως των γεωργικών ή δασικών εκλυστήρων με τροχούς (1), όπως τροποποιήθηκε τελευταία από την οδηγία 97/54/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 4,

Εκτιμώντας:

ότι, λαμβανομένης υπόψη της αυξανόμενης πολυπλοκότητας των εργασιών που εκτελούνται από τους ελκυστήρες, είναι σκόπιμο τώρα να συμπεριληφθούν τα κάτοπτρα οδήγησης τα οποία χρησιμοποιούνται για την επιτήρηση των εργαλείων και τα οποία δεν είναι σχεδιασμένα για χρήση επί της οδού 7

ότι, προκειμένου να αυξηθεί η ασφάλεια, είναι σκόπιμο να διευκρινιστούν οι προϋποθέσεις ρυθμίσεως των κατόπτρων οδήγησης από τον οδηγό 7 ότι κατά συνέπεια, πρέπει να τροποποιηθεί η οδηγία 74/346/ΕΟΚ 7

ότι οι διατάξεις της παρούσας οδηγίας είναι σύμφωνες με την γνώμη της επιτροπής για την προσαρμογή στην τεχνική πρόοδο που συνίσταται βάσει της οδηγίας 74/150/ΕΟΚ του Συμβουλίου (3), όπως τροποποιήθηκε τελευταία από την οδηγία 97/54/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 74/346/ΕΟΚ τροποποιείται ως εξής:

1. Στο σημείο 1.1, προστίθεται η ακόλουθη φράση:

«Τα συμπληρωματικά κάτοπτρα και κάτοπτρα οδήγησης που σχεδιάζονται για την επιτήρηση των εργαλείων κατά τη διάρκεια της εργασίας στους αγρούς δεν υπόκεινται υποχρεωτικά σε έγκριση, αλλά πρέπει να είναι τοποθετημένα σύμφωνα με τις προδιαγραφές ανάρτησης που προβλέπονται στα σημεία 2.3.3. έως 2.3.5.»

2. Στο σημείο 2.4.2., η πρώτη φράση αντικαθίσταται από το ακόλουθο κείμενο:

«Το εξωτερικό κάτοπτρο οδηγήσεως πρέπει να δύναται να ρυθμίζεται από τον οδηγό χωρίς αυτός να εγκαταλείπει τη θέση οδήγησης.»

Άρθρο 2

1. Από την 1η Μαΐου 1999, τα κράτη μέλη δεν δύνανται:

- ούτε να αρνούνται, για συγκεκριμένο τύπο ελκυστήρα, την έγκριση ΕΚ ή την έκδοση του εγγράφου που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ ή την έγκριση σε εθνικό επίπεδο,

- ούτε να απαγορεύουν την πρώτη θέση σε κυκλοφορία των ελκυστήρων,

εφόσον οι εν λόγω ελκυστήρες ανταποκρίνονται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία.

2. Από την 1η Οκτωβρίου 1999, τα κράτη μέλη:

- δεν δύνανται πλέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για συγκεκριμένο τύπο ελκυστήρα, εφόσον δεν ανταποκρίνεται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία,

- δύνανται να αρνούνται την έγκριση σε εθνικό επίπεδο συγκεκριμένου τύπου ελκυστήρα, εφόσον δεν ανταποκρίνεται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία.

Άρθρο 3

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 30ή Απριλίου 1999. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν αυτές τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 8 Ιουνίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 191 της 15. 7. 1974, σ. 1.

(2) ΕΕ L 277 της 10. 10. 1997, σ. 24.

(3) ΕΕ L 84 της 28. 3. 1974, σ. 10.